CELEX: 31984R0102
Language: el
Date: 1984-01-16 00:00:00
Title: Κανονισμός (ΕΟΚ) αριθ. 102/84 της Επιτροπής της 16ης Ιανουαρίου 1984 που τροποποιεί τον κανονισμό (ΕΟΚ) αριθ. 2213/76 περί της πωλήσεως αποκορυφωμένου γάλακτος σε σκόνη από τα δημόσια αποθέματα

Avis juridique important

|

31984R0102

Κανονισμός (ΕΟΚ) αριθ. 102/84 της Επιτροπής της 16ης Ιανουαρίου 1984 που τροποποιεί τον κανονισμό (ΕΟΚ) αριθ. 2213/76 περί της πωλήσεως αποκορυφωμένου γάλακτος σε σκόνη από τα δημόσια αποθέματα  

Επίσημη Εφημερίδα αριθ. L 014 της 17/01/1984 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 102/84 ΤΗΣ ΕΠΙΤΡΟΠΗΣ  της 16ης Ιανουαρίου 1984  που τροποποιεί τον κανονισμό (ΕΟΚ) αριθ. 2213/76 περί της πωλήσεως αποκορυφωμένου γάλακτος σε σκόνη από τα δημόσια αποθέματα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 7 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2213/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3047/83 (4), περιόρισε την ποσότητα αποκορυφωμένου γάλακτος σε σκόνη που ετέθη προς πώληση από τους οργανισμούς παρεμβάσεως των κρατών μελών, σε αυτή που εισήλθε σε αποθεματοποίηση προ της 1ης Αυγούστου 1983·  ότι, λαμβανομένης υπόψη της καταστάσεως της αγοράς και της καταστάσεως των αποθεμάτων, πρέπει να αντικατασταθεί η ημερομηνία αυτή από εκείνη της 1ης Νοεμβρίου 1983·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 2213/76, η ημερομηνία « 1η Αυγούστου 1983» αντικαθίσταται από την ημερομηνία «1η Νοεμβρίου 1983».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιανουαρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 163 της 22. 6. 1983, σ. 56.  (3) ΕΕ αριθ. L 249 της 11. 9. 1976, σ. 6.  (4) ΕΕ αριθ. L 297 της 29. 10. 1983, σ. 25.